***inculpatul Vanghelie Marian-Daniel*** sub aspectul comiterii infracţiunilor de:***abuz în serviciu****, în modalitatea normativă prevăzută de art. 297 din Codul penal, cu aplicarea art. 309 din Codul penal şi a art. 132 din Legea nr. 78/2000,* ***luare de mită****, în modalitatea normativă prevăzută de art. 289 alin. 1 din Codul penal, cu aplicarea art. 7 lit. a din Legea nr. 78/2000, şi* ***spălare de bani****, în modalităţile normative prevăzute de art. 29 alin. 1 lit. a şi b din Legea nr. 656/2002*.

***faţă de inculpatul Niculae Mircea-Sorin (***sub aspectul comiterii infracţiunilor de:***complicitate la******luare de mită****, în modalitatea normativă prevăzută de art. 48 alin. 1 din Codul penal raportat la art. 289 alin. 1 din Codul penal, cu aplicarea art. 7 lit. a din Legea nr. 78/2000, şi* ***spălare de bani****, în modalităţile normative prevăzute de art. 29 alin. 1 lit. a şi b din Legea nr. 656/2002*.

*Ca stare de fapt, cu privire la aceşti doi inculpaţi, în ordonanţele de punere în mişcare a acţiunii penale s-a reţinut că:*

În perioada 2007 – prezent, Vanghelie Marian-Daniel, în schimbul unor foloase materiale, l-a ajutat pe Dumitru Marin să obţină, pentru societățile pe care acesta din urmă le controlează, acordarea a numeroase contracte de lucrări publice, contracte în valoare totală de sumei de aproximativ 2 miliarde de lei (*noi*); pentru atribuirea şi plata contractelor de execuţie de lucrări publice Vanghelie Marian-Daniel percepe un „*comision*” de aproximativ 20% din valoarea contractelor încheiate între Primăria sectorului 5 şi instituţii din subordinea acesteia, pe de o parte, şi societăţile controlate de către Dumitru Marin, pe de altă parte; acest „*comision*” este plătit de către Dumitru Marian către Vanghelie Marian-Daniel prin intermediul unor persoane apropiate lui celor doi, respectiv prin intermediul lui Dinuţ Daniel-Nicolae şi Niculae Mircea-Sorin.

Acest comision a fost plătit, în parte, şi sub forma unor contracte, nejustificate din punct de vedere comercial, încheiate de către PREMIER PALACE S.R.L. (*societate controlată, prin intermediul unor societăţi tip off-shore, de către Dumitru Marin*) şi societăţi comerciale controlate, prin interpuşi, de către Vanghelie Marian-Daniel, contracte în temeiul cărora cea dintâi firmă plătea celor din urmă sume semnificative de bani.

Din datele existente în cauză a reieşit că beneficiare a unor astfel de contracte (şi a sumelor de bani aferente acestora) au fost societăţile Bucureşti S.A., Fashion Brand Management S.R.L. (*la ambele asociat fiind Niculae Mircea-Sorin, cea din urmă fiind administrată în fapt de către Niculescu-Mizil-Ştefănescu Oana, parlamentar*), CALEX BUSINESS S.R.L. (*societate controlată de către Bodea Tiberiu, apropiat al lui Vanghelie Marian-Daniel*) şi Economat Sector 5 S.R.L. (*director general Ciocan Laura, persoană apropiată lui Vanghelie Marian-Daniel*).

O parte a „*comisionului*” a fost plătit prin cedarea a două imobile noi în favoarea unor persoane apropiate lui Vanghelie Marian-Daniel; din datele existe în cauză a reieşit că acestea au fost cedate către Dinu Mariana-Carla, persoană apropiată lui Vanghelie Marian-Daniel.

Pentru garantarea plăţii „*comisionului*” de 20% din valoarea contractelor publice, Dumitru Marin a cedat controlul societăţii comerciale SPLAI S.A. (*societate are în proprietate numeroase imobile clădiri şi terenuri*) unor persoane apropiate lui Vanghelie Marian-Daniel; din datele existente în cauză a reieşit că părţile sociale ale societăţii comerciale Eurowest S.R.L. (*care deţine majoritatea acţiunilor la SPLAI S.A.*) au fost cedate în favoarea lui Murgoci Adrian (*rudă a lui Vanghelie Marian-Daniel*) şi Dinu Mariana-Carla.

 Din datele existente în cauză a reieşit şi faptul că una din modalităţile de plată a „*comisionului de 20%*” a constat în achitarea de către societăţile controlate de către Dumitru Marin a cheltuielilor de renovare şi amenajare a unor spaţii utilizate de către societate controlată de către Fashion Brand Management S.R.L. (*asociat Niculae Mircea-Sorin, administrată în fapt de către Niculescu-Mizil-Ştefănescu Oana, parlamentar*).

 În perioada 2007 – prezent, numiţii Vanghelie Marian-Daniel (*primarul Sectorului 5 Bucureşti*) şi Niculae Mircea-Sorin (*vărul celui dintâi, acţionar majoritar la societatea comercială Bucureşti S.A. şi asociat unic la societatea comercială Fashion Brand Management S.R.L.*) au transferat bunuri (*sume de bani*) provenite din comiterea infracţiunilor de luare de mită (*mai sus descrise*), sub forma achiziţionării de bunuri mobile şi imobile şi sub forma introducerii acestora în patrimoniul societăților comerciale controlate de cei doi, în scopul ascunderii originii ilicite a acestora.

Totodată, cei doi au disimulat adevărata natură a provenienţei cu privire la două imobile pretinse de către Vanghelie Marian-Daniel de la numitul Dumitru Marin.

Numitul Vanghelie Marian-Daniel a disimulat adevărata natură a provenienţei a părţilor sociale la societatea Eurowest Imob Consulting S.R.L., părţi sociale pretinse de acesta de la Dumitru Marin.

Prin ordonanța din data de 13 martie 2015 s-a dispus punerea în mişcare a acţiunii penale în cauză, după cum urmează:

*Faţă de* ***inculpatul Ciocan Sorin-Ştefan*** *, pentru comiterea infracţiunilor de* ***favorizare a făptuitorului****, prevăzută de art. 269 din Codul penal., şi* ***mărturie mincinoasă****, în modalitatea normativă prevăzută de art. 273 alin. 1 şi alin. 2 lit. d din Codul penal;*

*Faţă de inculpata* ***Ciocan Laura*** *, pentru comiterea infracţiunilor de* ***favorizare a făptuitorului****, prevăzută de art. 269 din Codul penal., şi* ***mărturie mincinoasă****, în modalitatea normativă prevăzută de art. 273 alin. 1 şi alin. 2 lit. d din Codul penal;*

*Faţă de inculpatul* ***Murgoci Adrian***  *pentru comiterea infracţiunilor de* ***favorizare a făptuitorului****, prevăzută de art. 269 din Codul penal., şi* ***mărturie mincinoasă****, în modalitatea normativă prevăzută de art. 273 alin. 1 şi alin. 2 lit. d din Codul penal.*

*Ca stare de fapt, cu privire la aceşti trei inculpaţi, în ordonanţa de punere în mişcare a acţiunii penale s-a reţinut că:*

La data de 12 martie 2015, fiind audiaţi în calitatea de martori în prezenta cauză, Ciocan Sorin-Ştefan, Ciocan Laura şi Murgoci Adrian, acționând cu scopul de a împiedica tragerea la răspundere penală a suspectului Vanghelie Marian-Daniel, sub aspectul comiterii infracţiunilor de luare de mită şi spălare de bani, au făcut afirmaţii mincinoase în legătură cu fapte ţi împrejurări esenţiale în legătură cu care au fost întrebaţi.

\*

\* \*

În cauză au calitatea de suspect următorii:

*Niculescu-Mizil-Ştefănescu Oana având calitatea de deputat (demisionar), pentru comiterea infracţiunii de* ***efectuarea de operațiuni financiare, ca acte de comerț, incompatibile cu funcția****, prevăzută de art. 12 lit. a din Legea nr. 78/2000, şi*

*Giugula Mihai-Doru având calitatea de avocat, pentru comiterea infracţiunii de* ***favorizare a făptuitorului****, prevăzută de art. 269 din Codul penal.*

Cu privire la aceștia s-a reţinut că:

Suspecta Niculescu-Mizil-Ştefănescu Oana, parlamentar, *acţionând în calitate de administrator de fapt al societăţii comerciale comercială Fashion Brand Management S.R.L. (administrând în fapt activitatea comercială a patru magazine care funcţionează sub marca Tartine et Chocolat, situate în Bucureşti),* calitate incompatibilă cu funcţia de parlamentar, a efectuat operaţiuni financiare ca acte de comerţ, cu scopul de a obţine pentru această societate foloase necuvenite (*constând în obținerea în activitatea comercială a acesteia, tocmai ca urmare a exercitării de către numita Niculescu-Mizil-Ştefănescu Oana a influenței conferite de funcția publică deținută, a unor venituri suplimentare substanțiale*).

Faţă de cercetarea, în calitate de suspect, a numitei Niculescu-Mizil-Ştefănescu Oana, deputat, pentru comiterea unei infracţiuni în legătură cu această calitate, competenţa soluţionării prezentei propuneri aparţine Înaltei Curţi de Casaţie şi Justiţie (*a se vedea în acest sens şi încheierea nr. 704/2014 din data de 25 iunie 2014, în dosarul nr. 2504/1/2014 al Înaltei Curţi de Casaţie şi Justiţie*).

Începând cu luna septembrie 2014, până în prezent, numitul Giugula Mihai-Doru (*avocat în baroul Bucureşti*), acționând din dispoziţia numitului Vanghelie Marian-Daniel şi cu scopul de a împiedica tragerea acestuia la răspundere penală, a acordat numitului Dumitru Marin - *în mod formal şi nesolicitat de către beneficiar/client* - asistenţă juridică în dosarul penal nr. 486/P/2014 Tribunalului Bucureşti (*în care acesta este cercetat pentru comitere unor infracţiuni de evaziune fiscală*), acţionând în vederea obţinerii, în urma studierii dosarului şi participării la actele de urmărire penală, de informații care îl interesau pe Vanghelie Marian-Daniel şi în vederea influenţării numitului Dumitru Marin să nu facă declaraţii incriminatorii pentru Vanghelie Marian-Daniel.

La data de 9 septembrie 2014 Direcţia Naţională Anticorupţie a fost sesizată cu privire la activităţile infracţionale care fac obiectul prezentei cauze, actul de sesizare privindu-i pe numiţii Vanghelie Marian-Daniel (*primarul Sectorului 5 Bucureşti*), Niculae Mircea-Sorin (*vărul celui dintâi, acţionar majoritar la societatea comercială Bucureşti S.A. şi asociat unic la societatea comercială Fashion Brand Management S.R.L.*), Dumitru Marin Dumitru Marin (*persoană care, prin intermediul unor societăţi tip off-shore, controlează societăţile comerciale DIOMA INTERNATIONAL EXIM S.R.L., IMOB LUX CONSTRUCT S.R.L. şi PREMIER PALACE S.R.L.*), şi Dinuţ Daniel-Nicolae (*director în cadrul societăţii IMOB LUX CONSTRUCT S.R.L.*).

în perioada 2007 – prezent, Vanghelie Marian-Daniel, în schimbul unor foloase materiale, l-a sprijinit pe Dumitru Marin să obţină, pentru societățile pe care acesta din urmă le controlează, acordarea a numeroase contracte de lucrări publice, contracte în valoare totală de aproximativ 2 miliarde de lei (*noi*).

*reieşind faptul că aceste contracte au fost încheiate, în calitate de beneficiar, fie cu Primăria Sectorului 5 Bucureşti, fie cu Administraţia Domeniului Public Sector 5 Bucureşti (instituţie publică subordonată Primăriei Sectorului 5 Bucureşti).*

*Aceste contracte de achiziţie publică au avut ca obiect fie executarea unor lucrări, fie prestarea unor servicii sau livrarea de bunuri, îndeosebi:*

* *reabilitarea termică a blocurilor;*
* *amenajarea de spaţii verzi şi locuiri de joacă şi dotarea acestora cu mobilier stradal;*
* *refacerea infrastructurii de apă şi canalizarea şi a reţelei stradale (lucrări de asfaltare străzi şi trotuare);*
* *realizarea unei staţii de epurare a apei;*
* *construcţia unei unităţi de învăţământ.*

*Valoarea totală acestor contracte a fost de aproximativ 560.000.000 de lei noi (contracte încheiate în calitate de beneficiar de Primăria Sectorului 5) şi de aproximativ 210.000.000 de lei noi (contracte încheiate în calitate de beneficiar de Primăria Sectorului 5), în total aproximativ 770.000.000 de lei noi.*

*Valoarea de atribuire a acestor contracte depăşea valoarea efectivă de execuţie a lucrărilor cu 90 până la 100%, ceea ce permitea realizarea unui profit substanțial (mult peste un profit obişnuit, realizat în relaţiile economice fireşti) pentru societăţile comerciale controlate de către Dumitru Marin. Acest profit foarte mare se realiza în dauna bugetului Primăriei Sectorului 5 Bucureşti şi a instituţiilor din subordinea acesteia.*

*Cea mai mare parte a profitului astfel realizat era introdus într-un circuit evazionist (constituit dintr-un lanţ de firme-tampon şi firme-colectoare, cu comportament de tip fantomă), această activitate făcând obiectul dosarului nr. 486/P/2014 al Parchetului de pe lângă Tribunalul Bucureşti.*

*În această modalitatea,profitul realizat era transformat în bani lichizi, ceea ce permitea lui Dumitru Marin să îl folosească în două scopuri:*

* *introducerea unei părţi a acestuia într-un circuit de spălare de bani (activitate care face obiectul dosarului menţionat al Parchetului de pe lângă Tribunalul Bucureşti);*
* *folosirea unei părţi (substanţiale) a profitului pentru plata către Vanghelie Marian-Daniel a unui „comision” din valoarea încasărilor aferente contratelor, cum se va arăta mai jos.*

pentru atribuirea contractelor de execuţie de lucrări publice Vanghelie Marian-Daniel percepe un „*comision*” de aproximativ 20% din valoarea contractelor încheiate între Primăria Sectorului 5 şi instituţii din subordinea acesteia, pe de o parte, şi societăţile controlate de către Dumitru Marin, pe de altă parte, acest „*comision*” fiind plătit de către Dumitru Marian către Vanghelie Marian-Daniel prin intermediul unor persoane apropiate lui celor doi, respectiv prin intermediul lui Dinuţ Daniel-Nicolae şi Niculae Mircea-Sorin.

*Din probatoriul administrat pe parcursul urmăririi penale au reieşit următoarele aspecte esenţiale:*

*„Comisionul” solicitat şi primit de către Vanghelie Marian-Daniel de la Dumitru Marin era, de regulă, de 20% din sumele pe care societățile comerciale controlate de acesta din urmă pe primeau de la Primăria Sectorului 5 Bucureşti şi Administraţia Domeniului Public Sector 5 Bucureşti, drept contraprestaţie a contractelor de achiziţie publică. Cu titlu de excepţie, acest comision putea fi diminuat la 10 ori 15% din încasări, ori chiar se* realiza o *„remitere de datorie”, anume în situaţiile în care Vanghelie Marian-Daniel impunea lui Dumitru Marin alte contraprestaţii, cum ar fi acordare unor lucrări în subantrepriză anumitor societăţi comerciale, indicate expres de către Vanghelie Marian-Daniel.*

*Vanghelie Marian-Daniel condiţiona efectuarea plăţilor de plata acestui „comision”, aceasta în condiţiile în care – în exercitarea atribuţiilor administrative şi financiar-contabile aferente funcţiei de primar – acesta avea posibilitatea efectivă de a determina efectuarea sau, din contră, neefectuarea plăţilor aferente prestaţiilor executate în baza contractelor de achiziţii publice.*

*Plata acestui comision se realiza, ca regulă generală, în bani lichizi (obţinuţi din circuitul evazionist indicat), la scurt timp de la încasarea de către societățile comerciale controlate de către Dumitru Marin a plăţilor aferente contractelor de la Primăria Sectorului 5 Bucureşti ori de la Administraţia Domeniului Public Sector 5 Bucureşti.*

*Aceşti bani lichizi erau predaţi, ca regulă de către suspectul Dumitru Marin ori de martorii Dinuţ Daniel-Nicolae şi Apreutesei Viorel, inculpatului Niculae Mircea-Sorin (văr al inculpatului Vanghelie Marian-Daniel, pe care acesta din urmă îl foloseşte la realizarea activităţilor infracţionale cercetate în cauză). Cu titlu de excepţie, Dumitru Marin a dat bani lichizi şi în mod direct inculpatului Vanghelie Marian-Daniel.*

*Aceşti bani lichizi, astfel primiţi de către inculpatul Vanghelie Marian-Daniel, erau – în parte – folosiţi de acesta în interes personal, însă cea mai mare parte a acestora erau introduşi într-un circuit de spălare a banilor (care va fi expus mai jos), prin introducerea acestora în patrimoniului societăţilor comerciale BUCUREŞTI S.A. şi CALEX BUSINESS GRUP S.R.L., societăţi controlate de către inculpatul Vanghelie Marian-Daniel, prima prin intermediul inculpatului Niculae Mircea-Sorin, iar cea doua prin intermediul martorului Bodea Tiberiu.*

acest „*comision*” a fost plătit, în parte, şi sub forma unor contracte, nejustificate din punct de vedere comercial, încheiate de către PREMIER PALACE S.R.L. (*societate controlată, prin intermediul unor societăţi tip off-shore, de către Dumitru Marin*) şi societăţi comerciale controlate, prin interpuşi, de către Vanghelie Marian-Daniel, contracte în temeiul cărora cea dintâi firmă plătea celor din urmă sume semnificative de bani.

*a reieşit că, într-adevăr, PREMIER PALACE S.R.L. (societate controlată de către suspectul Dumitru Marin) a încheiat mai multe contracte, în baza cărora a plătit sume de bani semnificative, cu societăţilor comerciale BUCUREŞTI S.A. şi CALEX BUSINESS GRUP S.R.L., precum şi faptul că aceste contracte au fost impuse de către inculpatul Vanghelie Marian-Daniel.*

*Cu cea dintâi societate PREMIER PALACE S.R.L. a încheiat un contract de închiriere a unui spaţiu (neutilizat şi neutilizabil, în lipsa unor lucrări de renovare), pentru care se plătea o sumă lunară de aproximativ 9.000 de euro.*

*Cu cea din urmă PREMIER PALACE S.R.L. a încheiat un contract de prestare de servicii de reclamă pe panouri publicitare stradale.*

*O altă parte a „comisionului” convenit între inculpatul Vanghelie Marian-Daniel şi suspectul Dumitru Marin a fost plătit (la solicitarea celui dintâi) sub forma unui contract de prestare de servicii de reclamă pe panouri publicitare stradale, încheiat de PREMIER PALACE S.R.L. cu societatea comercială ECONOMAT SECTOR 5 S.R.L., condusă – în calitate de director – de inculpata Ciocan Laura.*

*Semnificativ este faptul că, şi aferent acestui contract, profitul revenea tot în patrimoniul şi CALEX BUSINESS GRUP S.R.L., ECONOMAT SECTOR 5 S.R.L. fiind doar un intermediar care plătea către CALEX BUSINESS GRUP S.R.L. aproximativ 90% din valoarea încasărilor contractuale (fără vreo contraprestație efectivă).*

Un alt mod de plată al „comisionului” de către suspectul *Dumitru Marin l-a constituit încheierea şi plata unor contracte de publicitate în favoarea unor televiziuni indicate de către inculpatul Vanghelie Marian-Daniel.*

*Astfel, în anul 2009, l-a solicitarea inculpatului Vanghelie Marian-Daniel, societăţile controlate de către Dumitru Marin au încheiat contracte de publicate în valoare de aproximativ 2.000.000 de euro în favoarea societăţii OCRAM TELEVIZIUNE S.R.L. (operatorul postului de televiziune OTV), controlată de Diaconescu Dan, persoană apropiată inculpatului Vanghelie Marian-Daniel (aceste contracte nu au fost executate de către această din urmă societate comercială, fiind în schimb plătite de cele dintâi).*

*De asemenea l-a solicitarea inculpatului Vanghelie Marian-Daniel, PREMIER PALACE S.R.L. a un încheiat contracte de publicate în valoare de aproximativ 200.000 de euro în favoarea societăţii B1 TV CHANNEL S.R.L. (operatorul postului de televiziune B1 TV).*

o parte a „*comisionului*” a fost plătit prin cedarea a două imobile noi în favoarea unor persoane apropiate lui Vanghelie Marian-Daniel.

 *în anul 2010 Dumitru Marin a cedat – sub forma încheierii a două contracte de vânzare-cumpărare, fără plata preţului – două vile noi, în valoare de circa 650.000 de euro, lui Vanghelie Marian-Daniel. Contractele de vânzare-cumpărare au fost încheiate între, sora lui Dumitru Marin şi o persoană apropiată lui Vanghelie Marian-Daniel, acestea acţionând ca persoane interpuse.*

pentru garantarea plăţii „*comisionului*” de 20% din valoarea contractelor publice, Dumitru Marin a cedat controlul societăţii comerciale PC SPLAI S.A. (*societate are în proprietate numeroase imobile clădiri şi terenuri, situate în zona centrală a Bucureştiului*) unor persoane apropiate lui Vanghelie Marian-Daniel. *părţile sociale ale societăţii comerciale Eurowest Imob Consulting S.R.L. (care deţine majoritatea acţiunilor la PC SPLAI S.A.) au fost cedate de către Dumitru Marin lui Vanghelie Marian-Daniel, prin persoane interpuse, astfel:*

* *55% favoarea inculpatului Murgoci Adrian (unchi al lui Vanghelie Marian-Daniel);*
* *45% în favoarea unei persoane apropiate*

*Alte modalităţi, adiacente, prin care Dumitru Marin a achitat „comisionul” solicitat de către Vanghelie Marian-Daniel sunt:*

* *efectuarea ori plata de lucrări de renovare şi amenajare a unor spaţii comerciale utilizate de către societate controlată de către Fashion Brand Management S.R.L. (asociat inculpatul Niculae Mircea-Sorin, administrată în fapt de către suspecta Niculescu-Mizil-Ştefănescu Oana, parlamentar);*
* *efectuarea ori plata de lucrări de renovare şi amenajare a altor spaţii, între care sediul de campanie al candidatului Partidului Social-Democrat la alegerile prezidenţiale din anul 2009, sediul Partidului Social-Democrat Cotroceni (un imobil situat pe strada Obedenaru, proprietate CALEX BUSINESS GRUP S.R.L.), sediul Partidului Social-Democrat Bucureşti Sector 5, birouri din cadrul Primăriei Sectorului 5 Bucureşti;*
* *strângerea, contra cost, de semnături necesare înregistrării unui candidat la alegerile europarlamentare din anul 2014;*
* *suportarea cheltuielilor făcute de inculpatul Vanghelie Marian-Daniel la anumite restaurate;*
* *sponsorizarea de către societăţile controlate de acesta a unor manifestări organizate de Primăria Sectorului 5 (cum sunt petrecerile de revelion).*

Cât priveşte activităţile circumscrise infracţiunilor de spălare de bani, rezultă următoarele :

*cea mai mare parte a sumelor de bani primite sub formă de bani lichizi de inculpatul Vanghelie Marian-Daniel de la suspectul Dumitru Marin a fost introdusă în patrimoniul societăţilor comerciale BUCUREŞTI S.A. şi CALEX BUSINESS GRUP S.R.L. (controlate de cel dintâi), în modalitatea creditării acestor societăţi, fie prin creditarea conturilor bancare, fie în modalitatea creditării cu bani lichizi, în casierie.*

 *La fel, aşa cum am arătat în patrimoniul celor două societăţi comerciale controlate de către inculpatul Vanghelie Marian-Daniel au intrat sumele de bani aferente contractelor încheiate de societățile CALEX BUSINESS GRUP S.R.L., Bucureşti S.A. şi ECONOMAT SECTOR 5 S.R.L., pe de o parte, şi PREMIER PALACE S.R.L., pe de altă parte.Aceste sume de bani au fost folosite de către inculpatul Vanghelie Marian-Daniel pentru achiziţionarea, între altele, a următoarelor imobile:*

* *hotelul Bulevanrd din Predeal (cumpărat cu suma de 2.700.000 de euro);*
* *o vilă în Bucureşti, se strada Obedenaru nr. 33 (pentru suma de 1.300.000 de euro)*.

se impune arestarea preventivă a celor cinci inculpați.

Vanghelie Marian-Daniel a manifestat, în exercitarea demnităţii publice o atitudine discreţionară, comportamentul acestuia neţinând cont de dispoziţiile legale; acest comportament se manifestă atât în relaţiile cu alte instituţii ale statului, cât şi cu persoane fizice şi juridice private; ceilalţi inculpaţi, toţi rude sau persoane apropiate inculpatului Vanghelie Marian-Daniel au achiesat la modalitatea de acţiune a acestuia, în realizarea scopurilor urmărite de acesta;

* mobilul inculpaţilor, acesta fiind acela de înavuțire personală, în dauna şi cu totala nesocotire a intereselor publice;
* practic, inculpatul *Vanghelie Marian-Daniel şi ceilalţi inculpaţi* au reuşit să subordoneze în totalitate activitatea administraţiei publice locale din sectorul 5 al Bucureştiului realizării propriilor interese patrimoniale;
* În privinţa aceluiaşi inculpat, mai trebuie avut în vedere şi faptul că acesta şi-a creat o obişnuinţă în a numi persoane obediente în funcţii ale administraţiei publice locale, numirile fiind făcute pentru realizarea intereselor inculpatului, iar nu în interesul public care ar fi fost impus de respectivele funcţii.

În ceea ce îi priveşte pe inculpaţii Vanghelie Marian-Daniel şi Nicolae Mircea-Sorin, acestora le este aplicabil şi cazul de arestare preventivă prevăzut de art. 223 alin. 1 lit. b din Codul de procedură penală, aceştia făcând presiuni asupra suspectului Dumitru Marian şi asupra martorilor.

*inculpatul Vanghelie Marian-Daniel a înțeles, în încercarea sa de a o determina pe o persoană să dea declaraţii favorabile acestuia, să o convingă pe aceasta de faptul că are capacitatea ca – prin intermediul jurnalistului Rareş Bogdan - să exercite presiuni asupra preşedintelui ţării, presiuni care, în aprecierea inculpatului, ar avea aptitudinea de a influenţa cercetările în prezenta cauză:*

............................................................................................................................

VANGHELIE DANIEL MARIAN: Deci, eu știu toate fazele. Deci, nu trebuie să... să discutăm! Discutăm numai la ureche, așa! Și eu... Poți să te duci acasă, să vii mai târziu, să vin la tine, să trimit avocatul, să vină... Eu recunosc că ai venit la mine, că nu sunt prost! Tre' să recunosc: ”Da, domn'e, a venit, ai venit să te sfătui cu mine.” Și dacă vrei... Da' spune-mi adevărul! Pentru că mă poți ajuta! E păcat de Dumnezeu așa să... pentru că te sperii... că nu te ajuți nici pe tine, nici pe mine, înțelegi? Ai răbdare, dracu, rămâi cu casele alea sunt un milion de euro. N-are rost. Eu mă duc oricum în seara asta, auzi, să vorbesc cu RAREȘ, să se ducă mâine dimineață, la prima oră, la IOHANNIS, înțelegi? Că eu am o... țin relația prin RAREȘ BOGDAN cu IOHANNIS, pentru că are nevoie de mine să fac majoritatea la Senat.

DM C: Am înțeles!

.............................................................................................................................

D M C: N-a venit?

VANGHELIE DANIEL MARIAN: Da' te rog eu frumos spune-mi, scrie-mi pe foaie ce s-a întâmplat acolo, ca să știu! Te rog eu frumos! Ai încredere în mine! Eu te cunosc! Eu știu bine și cum fac ăștia cu jocurile, înțelegi? Eu, după ce termin cu tine și cu avocații, mă duc la... mă duc și mă întâlnesc ca să trimit pe cineva la IOHANNIS acasă. Deci, eu o să încerc să opresc căcatul ăsta, da' problema... am nevoie de tine să fii lângă mine. Nu știu ce dracu ai zis, spune-mi ce-ai spus acolo și hai, să vedem cum o întoarcem cu avocații! Mă gândesc, că nu-s nebun și tu ești deșteaptă. Scrie-mi exact pe foaie, c-o tocăm! Zi-mi ce s-a întâmplat, cum s-a întâmplat, ce ți-a zis să faci? Și cu mine ce să faci și dacă vii la mine și nu știu ce și după aia eu îți... discutăm, dacă vine avocatul, discutăm! Numai de cum te ajut cu avocatul, cu nu știu ce, nu știu... Mă, ce scrii tu, asta, nu știe nimeni, decât noi doi, dă-o naibi! Spune-mi, nu ți-au zis să mă... vorbesc, să vezi, să mă înregistreze ei de pe undeva, să facă, să mă prindă cu ceva!? Te rog eu frumos, te rog eu! ...[*neinteligibil*]... în, în tine stă, în tine stă pentru... Tu... dacă te ții bine un pic este decât ca să nu mi se întâmple ceva.

...........................................................................................................................................

VANGHELIE DANIEL MARIAN: Nu știu ...[neinteligibil]... încredere în mine.

D M C: ...[neinteligibil]... sunt speriată, nu mai știu.

VANGHELIE DANIEL MARIAN: Eu îți dau avocat, îți dau aia... mă ocup de tot. ”Eu una dacă eu nu pot să ies n-am nicio problemă.” Ei, cred că, pe bătăliile astea politice, vor să ajungă la mine. Eu, una, eu sunt și în to... am o grămadă de relații, am tot. Dar dacă m-ai mă ia și pe mine și mă încurcă. Ai înțeles?

DINU MARIANA CARLA: Am înțeles!

VANGHELIE DANIEL MARIAN: Eu pot să chem în seara asta, chem șapte-opt inși din justiție și vorbesc, pac, pac, fac toate lucrurile, fac... Pentru orice facem pasul unu, pasul doi, pasul trei ...[neinteligibil-vorbește în șoaptă]...

D M C: Ok.

.........................................................................................................................................................................